በመሬት ወረራና በሌሎች ህገ ወጥ ተግባር የተጠረጠሩ 152 ግለሰቦች በቁጥጥር ስር ዋሉ
በኮሚሽኑ የኮሚሽነር ጀኔራል ፅህፈት ቤት ኃላፊ ረዳት ኮሚሽነር የማነ ገሰሰ እንዳሉት፤ በቁጥጥር ስር ከዋሉት ውስጥ የመንግስት የስራ ኃላፊዎችና ስድስት ዋና ዋና ቡና ላኪዎች ይገኙበታል።በምርመራው ሂደትም የቡና ላኪዎቹ 14 መኖሪያ ቤቶች እና ድርጅቶች እንዲሁም 20 የግንባታ ማሽነሪዎችን ጨምሮ በርካታ ተሽከርካሪዎች እንዲታገዱ ተደርጓል ነው ያሉት።በአዲስ አበባ በህገ-ወጥ መንገድ ተይዞ የነበረና ግምቱ 200 ሚሊየን ብር የሚያወጣ 5 ሺህ 592 ካሬ ሜትር መሬትም ለከተማ አስተዳደሩ ተመልሷል ብለዋል። 
ኮሚሽኑ በመንግስት እና በህዝብ የተጀመረውን የጥልቅ ተሃድሶ እንቅስቃሴ በማስቀጠል የፀረሙስና ትግሉ እየተጠናከረ መሆኑን አስታውቋል፡፡ከህዝብ የሚመጡ ጥቆማዎችን እና ማስረጃዎችን በመጠቀም ወንጀሎችን የመከላከል እና የመመርመር ሃላፊነቱን እየተወጣ መሆኑንም ገልጿል-(ኤፍ ቢ ሲ) ።